Az emberek többsége, de még a flottamenedzserek fele is azt szeretné, ha az eddigi kedvenc autóját lehetne villany verzióban is kapni – írja blogjában Várkonyi Gábor autószakértő. A Castrol által készített tanulmányt ismertető bejegyzésben Várkonyi így foglalja össze az autóváltási szempontokat:

1. az elektromos autók ára,

2. a töltési idő,

3. hatótáv,

4. töltőhálózat,

5. autó választási lehetőség.

Ami az árakat illeti, a felmérés szerint egy elektromos autóért a japánok hajlandóak a legtöbbet, akár 38 000 eurónyi (közel 14 millió forintnyi) összeget is fizetni. A britek csupán 26 000, a németek 32 000 eurót adnának érte (körülbelül 9 millió, illetve 11,5 millió forintot).